stanford-oval/wikipedia huggingface dataset:
בית הספר למשפטים באוניברסיטת קולומביה
היסטוריה

הוראת המשפטים באוניברסיטת קולומביה החלה עוד במאה ה-18. בתקופה זו פעל הקינגס קולג' שבו למדו דמויות בולטות ובהן ג'ון ג'יי ואלכסנדר המילטון. הפרופסור הראשון בקולג' היה ג'יימס קנט, שהחל לכהן ב-1793. בסופו של דבר, הקולג' לא הצליח להתרומם. בסופו של דבר, בית הספר למשפטים נוסד במתכונתו הנוכחית בשנת 1858. בכך ה-CLS היה אחד מבתי הספר הבודדים למשפטים שהוקמו בארצות הברית לפני מלחמת האזרחים.
בתחילתו, נלמדו בבית הספר 4 קורסים: פילולוגיה (שנלמד על ידי פרופסור ג'ורג' פ. מארש), מדעי המדינה ומשפט בינלאומי, אתיקה ומשפט עירוני. מסלול הלימודים המקורי להשגת תואר התמשך רק כשנתיים, ולא שלוש כפי שנהוג כיום. ההרצאה הראשונה בבית הספר למשפטים התרחשה ביום שני, 1 בנובמבר 1858, לקהל של כ-35 איש, בעיקר עורכי דין. בשנה שלאחר מכן עמד מספר התלמידים על 62. בשנה השלישית היו 103 סטודנטים. רבים מהתלמידים הראשונים הללו היו חברים בלשכת עורכי הדין. בשנת 1860 ובמטרה לעודד הצטיינות בהישגי התלמידים, נוצרו פרסים שנתיים בסדר גודל של כ-50–250 דולרים.
בשנות ה-20 וה-30 של המאה ה-20, בית הספר למשפטים נודע בהתפתחות תנועת הריאליזם המשפטי. בין הריאליסטים הגדולים המזוהים עם המוסד היו קרל לואלין וויליאם אורוויל דאגלס.
דירוג

מאז שהמגזין "US News & World Report" החל לדרג בתי ספר למשפטים בשנת 1987, CLS תמיד דורג בחמישייה המובילה עד 2023, יחד עם ייל, הרווארד וסטנפורד. משנת 2021, "US News & World Report" מדרג את במיקום הראשון בדיני תאגידים, משפט מסחרי ודיני חוזים. המוסד גם מדורג במיקום הרביעי מבחינת תעסוקת בוגריו.
המגזין פורבס מדרג את בית הספר למשפטים באוניברסיטת קולומביה במקום הראשון עבור בתי הספר הטובים ביותר למשפטים עבור סיכויי הקריירה וכן במקום הראשון בשכר הבוגרים.
בשנת 2012, דירוג QS דירג את בית הספר למשפטים של קולומביה במקום החמישי הטוב ביותר בעולם.
בתרבות

בית הספר מופיעה פעמים רבות בטלוויזיה ובקולנוע באמצעות דמויות שלמדו במוסד. מבין היצירות שבהן מופיע בית הספר: כחום הגוף, איך פגשתי את אמא, Suits, חוק וסדר, שבועיים מראש, הבית הלבן, ורוניקה מארס ומשפחה מודרנית.
הערות שוליים

↑  "Stanford Law School. By J. Paul Lomio, et al" (PDF). stanford.edu. נבדק ב-27 במרץ 2018. {{cite web}}:  (עזרה)
↑  New Grad Employment (אורכב 14.10.2012 בארכיון Wayback Machine), Providence Business Journal.
↑  The Best Law Schools For Career Prospects 2012, Forbes.
↑  The Law Schools Whose Grads Earn The Most, Forbes.
↑  "Top 15 Law Schools From Which Elite U.S. Law Firms Hire New Lawyers". Leiterrankings.com. 13 באוקטובר 2008. נבדק ב-30 באפריל 2013. {{cite web}}:  (עזרה)
↑  ABA: Only 55 Percent of Law Grads Found Full-Time Law Jobs, The National Law Journal.
↑  Dorf, Michael C. "Living Legacies". Columbia.edu. נבדק ב-30 באפריל 2013. {{cite web}}:  (עזרה)
↑  "Business News and Financial News at Forbes.com". Forbes. אורכב מ-המקור ב-3 במאי 2006. {{cite news}}:  (עזרה)
1 2 3 4  Theodore W. Dwight, "Columbia College Law School, New York," 1 Green Bag 141 (1889)
↑  "The History | J.D. Admissions | Columbia Law School". Law.columbia.edu. נבדק ב-30 באפריל 2013. {{cite web}}:  (עזרה)
↑  "Methodology: Best Law Schools Rankings – "U.S. News & World Report"". Usnews.com. 11 במרץ 2013. נבדק ב-30 באפריל 2013. {{cite web}}:  (עזרה)
↑  "Statistics Suggest Few Top Law School Grads Employed In Public Sector", "Harvard Record".
↑  "Best Law Schools for Career Prospects", "Forbes".
↑  The Law Schools Whose Grads Earn The Biggest Paychecks, "Forbes".
↑  "Grads Salaries Leadership", "Forbes".
↑  "Columbia University Rankings – Law and Legal Studies", "Quacquarelli Symonds".
| --- | --- |
בקרת זהויות :  NLI: 987007574533805171  BnF: cb12141634n (data)  ISNI: 0000 0001 0945 3442  LCCN: n82167055  NKC: ko2004244712  SUDOC: 029885337  VIAF: 151294613   WorldCat (עם VIAF): 151294613
ניר בר-און

| --- | --- |

 לידה:  28 בינואר 1974 (בן 50)
 מדינה:  ישראל 
 השתייכות:   צבא הגנה לישראל
 תקופת הפעילות:  1992–2018 (כ־26 שנים)
 דרגה:    אלוף-משנה
 תפקידים בשירות
 מפקד גדוד נחשון  מפקד גדוד הדס  מפקד גדוד גפן  ראש מטה וסגן מפקד עוצבת האש  מפקד המרכז לאימון מפקדות בבית-הספר לפיקוד, שליטה ומטה מבצעי  מפקד משל"ט בידוד והחלמה במפקדת "אלון"
 פעולות ומבצעים
   המערכה ברצועת הביטחון האינתיפאדה השנייה מבצע חומת מגן   מלחמת לבנון השנייה מבצע עופרת יצוקה מבצע עמוד ענן   מבצע צוק איתן
 
ניר בר-און (נולד ב-28 בינואר 1974) הוא קצין בצה"ל במילואים בדרגת אלוף-משנה, מנהל מערך הדיגומים בנתב"ג, שימש כמפקד מרכז בידוד והחלמה במפקדת "אלון". בעבר כיהן כמפקד המרכז לאימון מפקדות בבית-הספר לפיקוד, שליטה ומטה מבצעי, כראש מטה וסגן מפקד עוצבת האש, כמפקד גדוד גפן וכמפקד גדוד נחשון.
שירות צבאי

עם גיוסו לצה"ל באוגוסט 1992, התנדב לחטיבת הצנחנים ושובץ בגדוד 202. בצנחנים עבר מסלול הכשרה כלוחם, קורס מ"כים חי"ר וקורס קציני חי"ר. בתום הקורס שימש כמפקד צוות בבה"ד 1 ולאחר מכן שב לחטיבה כמפקד מחלקה בגדוד. בשנת 1997 שימש כמפקד פלוגה בגדוד 101 והוביל אותה בלחימה בדרום לבנון. בשנת 1999 מונה לקצין המבצעים של עוצבת חירם ולאחר מכן שימש כמפקד פלוגה בבה"ד 1. בשנת 2001 יצא ללימודים אולם בשל האינתיפאדה השנייה נקרא לשוב ולשמש כקצין אג"ם בחטיבת אפרים בשנת 2002. בשנים 2005-2004 שימש בר-און כסמג"ד בסיס האימונים של חטיבת הצנחנים וכסמג"ד גדוד 890. ובשנים 2008-2006 שימש כמפקד גדוד נחשון. בר-און פיקד על הגדוד בפשיטה שתכליתה מעצר מספר פעילי טרור בטולכרם, שבמהלכה נפצע בידו מירי שביצע לעברו אחד המחבלים. בר-און הרג את המחבל והמשיך לפקד על הכוח. כאשר הגיע מח"ט הגזרה, ערן ניב, הסכים להתפנות אולם לאחר זמן קצר ומשקיבל טיפול רפואי שב לשטח לפקד על הגדוד עד גמר הפעולה.
בתפקידו הבא פיקד על גדוד הדס בבה"ד 1 ובשנים 2010-2009 על גדוד גפן
. בשנים 2014-2011 שימש כקצין המבצעים של פיקוד המרכז. בשנת 2014 הועלה לדרגת אל"ם ומונה לסגן וראש מטה עוצבת האש, וכיהן בתפקיד בין היתר במבצע צוק איתן. בשנים 2018-2016 שימש כמפקד המרכז לאימון מפקדות בבית-הספר לפיקוד, שליטה ומטה מבצעי. בסיום תפקידו יצא בר-און לחופשת שחרור. בר-און משמש במילואים כמפקד מרכז בידוד והחלמה במפקדת "אלון"
בר-און, בוגר קורס מנהלי אבטחת תעופה אותו סיים בשנת 2021 לאחר הקורונה.
מאז יוני 2021 תפקד כמנכ"ל פעילות דיגום הקורנה בחברת פמי, וכיום ממנכ"ל את כלל שירותי בריאות הנפש בחברת פמי הניתנים לקופות החולים, למגזר הציבורי ולחברות הביטוח.
לבר-און תואר ראשון במנהל עסקים ומערכות מידע בהצטיינות מטעם המרכז האקדמי רופין ותואר שני במנהל עסקים מטעם אוניברסיטת בן-גוריון. אחיו הגדול הוא תא"ל יצחק בר.
הערות שוליים

↑  אביחי בקר, בניגוד לאווירת הנכאים הציבורית, הארץ, ‏ 13.03.1998, כפי שהועלה באתר פרש.
↑  רועי שרון, נעצר 6 שנים אחרי הפיגוע, באתר nrg‏, 26 במרץ 2008.
↑  אפרת וייס, מג"ד שנפצע בהתקלות: התעקשתי להישאר בשטח, באתר ynet, 21 בינואר 2008.
↑  ירדן וינטר ורינת אביגור, בנות קרב, דובר צה"ל, ‏ 17 במרץ 2010, כפי שהועלה באתר פרש.
↑  בפקמ"ז מתכוננים ליום הנכסה, "ישראל דיפנס", ‏ 29 במאי 2013.
↑  כתבנו בצפון, סמ"ר שחר דאובר ז"ל הובא למנוחות, באתר ישראל היום, 24 ביולי 2014.
ניצן

ערך זה עוסק בכל אחד מקודקודי הצמיחה בגבעולי הצמחים בעלי הזרע. אם התכוונתם למשמעות אחרת, ראו .
ניצן של עץ ארז
ניצנים מעורבים של עץ שקד
בבוטניקה, ניצן  הוא שמו של כל אחד מקודקודי הצמיחה בגבעולי הצמחים בעלי הזרע. מניצן עשוי להתפתח ענף או פרח.
הניצן עשוי להישאר רדום למשך זמן מה. רוב הניצנים, בעיקר של צמחים הגדלים באזורים קרים מוגנים על ידי חפים חיצוניים. לרוב, כאשר הניצן מתפתח, החפים נושרים, אך ישנם מקרים שהם מתפתחים ומעטרים את המקום בו היה הניצן. במקרים בהם נושרים העלים נוצרות "צלקות" על הענף ובאמצעות צלקות אלה ניתן להעריך את גילו של כל ענף. ישנם גם מקרים בהם אין חפים המגוננים על הניצן. לעיתים, בצמחים האלה הניצן מוגן על ידי סיבים קטנים בחלקו החיצוני.
הניצן הוא איבר וגטטיבי בצמח, בדומה לעלה, גבעול ושורש. כלומר, איבר שאינו קשור ברבייה מינית. כל ניצן הוא גבעול בפוטנציה, אך קיימת גם התמיינות ניצנים לפרחים. הניצן הראשי מתפתח מן הנצרון (הגבעול העוברי), ולאחר מכן מתפתחים ניצנים צדדיים.
בתופעה הנקראת "שלטון הקודקוד", קודקוד הצמיחה הנמצא בקצה ענף מעכב את ההתפתחות הניצנים הצדדים הכי קרובים אליו. דרגת העיכוב יורדת ככל שמתרחקים מהניצן הראשי. דבר זה משפיע על צורת הצמח בהתבגרותו.
בהשאלה, משמשת המילה לציון תחילתו של תהליך או מגמה, דוגמת "ניצני התיישבות" לציון ניסיונות התיישבות ראשוניים.
סוגי ניצנים

ניצן קודקודי: ניצן שנמצא בקצה גבעול.
ניצן פריחה: ניצן שנושא התחל של פרח.
ניצן חיקי: ניצן היוצא מחיק של עלה (הזווית שבין עלה לגבעול שממנו הוא צומח).
ניצן התחדשות: ניצן במצב רדום, שמחדש את צמיחתו כאשר תנאי הסביבה מאפשרים.
ניצן וגטטיבי: ניצן המתפתח לגבעול נושא עלים.
הערות שוליים

↑  אסתי אנגל, לקסיקון מפה - ביולוגיה, תל אביב: מפה, 2007, עמ' 188
| --- | --- |
בקרת זהויות :  NLI: 987007529682105171  BnF: cb120475052 (data)  GND: 4164311-2  LCCN: sh85127036  NDL: 00567548 
סוגים של ניצנים
דוח המלך דוד

| --- | --- |

שער המהדורה הראשונה
 מידע כללי
 מאת:  שטפן היים
 שפת המקור:  גרמנית
 סוגה:  רומן היסטורי
 הוצאה
 הוצאה בשפת המקור:  קינדלר, מינכן
 מקום הוצאה:  ברלין 
 תאריך הוצאה:  1972
 מספר עמודים:  262
 הוצאה בעברית
 הוצאה:  כתר
 תאריך:  1987
 תרגום:  ברוריה בן ברוך
 
דוח המלך דוד (בגרמנית: Der König David Bericht) הוא רומן היסטורי מאת הסופר היהודי המזרח-גרמני שטפן היים שיצא לאור ב-1972. העלילה מתרחשת על רקע מלכות שלמה, אם כי הספר עוסק למעשה במתיחת ביקורת קשה על המשטר הקומוניסטי.
ראו גם

ארנסט תלמאן (סרט)
הערות שוליים

↑  Peter Hutchinson, Stefan Heym: The Perpetual Dissident, Cambridge University Press, 2006. עמ' 148-151.
↑  Rudolph G. Wagner,‏ "Stephan Heym's King David Report",‏ בתוך: In the Party Spirit: Socialist Realism and Literary Practice in the Soviet Union, East Germany and China. Rodopi, 1996. עמ' 130-141.
↑  הצ'ינסון, עמ' 159-160.
↑  וגנר, עמ' 137.
↑  Sara Jones, Complicity, Censorship and Criticism: Negotiating Space in the GDR Literary Sphere, דה גרויטר, 2011. עמ' 97–99, 113-114, 120.
↑  הצ'ינסון, עמ' 162.
↑  Der König David Bericht (A Krónikás). Deutsches Musicalarchiv.
↑  «Der König David Bericht» von Stefan Heym
↑  ניר סלונים, ‏"ספר דוד המלך": יצירת מופת שאסור להחמיץ, באתר ‏מאקו‏, 19 באפריל 2016
| --- | --- |
בקרת זהויות :  GND: 4234561-3
ברקלי דאפילד

| --- | --- |
אין תמונה חופשית
 לידה:  9 באוגוסט 1992 (בן 32) ונקובר, קנדה 
 מדינה:  קנדה 
 תקופת הפעילות:  מ-2006 
 פרופיל ב-IMDb
 
ברקלי דאפילד (באנגלית: Burkely Duffield; נולד ב-9 באוגוסט 1992) הוא שחקן קנדי, הידוע מתפקידו כאדי מילר בסדרת הטלוויזיה "בית אנוביס" וכהולדן מתיוס בסדרה "הכוח שמעבר".
ביוגרפיה

דאפילד נולד בוונקובר, קולומביה הבריטית קנדה. אחותו היא השחקנית ויקטוריה דאפילד.
ביוגרפיה > קריירה

דאפילד ערך את הופעת הבכורה הראשונה שלו בסרט הדרמה "Under the Mistletoe". לאחר מכן החל לשחק בתפקיד ראשי בסדרת המסתורין של רשת ניקלודיאון, "בית אנוביס".
בין השנים 2017–2018 שיחק דאפילד בתפקיד הראשי  של הולדן מתיוס בסדרת הדרמה המדעית "הכוח שמעבר" שנמשכה שתי עונות.
באוגוסט 2019 לוהק דאפילד לסרט הסלאש של נטפליקס "יש מישהו בתוך הבית שלך". הסרט יצא לאקרנים בשנת 2021.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2007 | פורץ הדרך | רוח רפאים בגיל 12 |  |
| 2007 | בסגנון הישן (אנ') | ילד ג'ורג' מייקל |  |
| 2007 | Numb | הדסון מילבנק הצעיר |  |
| 2008 | Ace of Hearts | קני |  |
| 2016 | וורקראפט: ההתחלה | קלן לותר |  |
| 2018 | עונת הניסים | אלכס |  |
| 2021 | יש מישהו בתוך הבית שלך | כיילב גרילי |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2006 | Under the Mistletoe | ג'ונתן צ'נדלר | סרט טלוויזיה של Lifetime |
| 2007 | Masters of Science Fiction | וויל | פרק: "A Clean Escape" |
| 2008 | חייזרים באמריקה | ילד | פרק: "Wake at the Lake" |
| 2011 | And Baby Will Fall | דייוויד רוז הצעיר | סרט טלוויזיה של Lifetime |
| 2011 | Mega Cyclone | לוק טאנר | סרט טלוויזיה של Syfy |
| 2012 | Rags | לויד מק'גוונס | סרט טלוויזיה של ניקלודיאון |
| 2012 | A Mother's Nightmare | מאט | סרט טלוויזיה של Lifetime |
| 2012, 2019 | על טבעי | ריי מקאן / בילי ויטמן | 2 פרקים |
| 2012–2013 | בית אנוביס | אדי מילר | תפקיד ראשי (עונות 2-3); 79 פרקים |
| 2013 | ג'ינקסד | טומי מרפי | סרט טלוויזיה של ניקלודיאון |
| 2013 | אנשי המחר | טיילר מילר | פרק: "Girl, Interrupted" |
| 2014 | My Mother's Future Husband | בודי מילר | סרט טלוויזיה |
| 2014 | Paper Angels | ויק ווסט | סרט טלוויזיה Up TV |
| 2015 | דו"ח מיוחד | ארתור ווטסון הצעיר | 2 פרקים |
| 2015 | One Crazy Cruise | מלצר | סרט טלוויזיה של ניקלודיאון |
| 2017–2018 | Beyond | הולדן מתיוס | תפקיד ראשי (2 עונות); 20 פרקים |
| 2017 | The Arrangement | בן גלר | 2 פרקים |
| 2022 | Caught in His Web | ניית'ן | סרט טלוויזיה של Lifetime |
הערות שוליים

↑  "Interview with Burkely Duffield!". Glitter. 15 באוקטובר 2020. {{cite web}}:  (עזרה)
↑  "Exclusive Interview with Beyond's Burkely Duffield". Talk Nerdy With Us. 5 בדצמבר 2016. נבדק ב-15 באוקטובר 2020. {{cite web}}:  (עזרה)
↑  "Pop-Culturalist Chats with Beyond's Burkely Duffield". Pop-Culturalist. 18 בינואר 2018. נבדק ב-15 באוקטובר 2020. {{cite web}}:  (עזרה)
↑  Kit, Borys (14 באוגוסט 2019). "Shawn Levy-James Wan's Horror 'There's Someone Inside Your House' Sets Cast (Exclusive)". The Hollywood Reporter. נבדק ב-15 באוגוסט 2019. {{cite web}}:  (עזרה)
↑  "'Lost Ollie' Family Series from 'Spider-Verse' Director in the Works at Netflix". Collider. 6 באוקטובר 2020. נבדק ב-6 באוקטובר 2020. {{cite web}}:  (עזרה)
סמל סקוטלנד

| --- | --- |

 גרסאות
 
 סמל הממלכה המאוחדת כפי שנמצא בשימוש בסקוטלנד
 
 הסמל אשר בשימוש המשרד הסקוטי
 
 הסמל אשר בשימוש המשרד הסקוטי
 פרטים
 המחזיק בסמל:  סקוטלנד 
 תאריך אימוץ:  טרום 1603
 התקנים
 סלוגן:  סקוטית: In My Defens God Me Defend   (להגנתי אלוהים הוא מגיני)
 ציצה:  אריה אדום יושב, לשון וציפורניים כחולים מוכתר בכתר סקוטלנד, מחזיק בכפו השמאלית את חרב המדינה ובימנית את שרביט המדינה
 קסדה:  קסדה מוכתרת בכתר סקוטלנד
 מעטה:  זהב ופרוות סמור
 מגן:   (טרום 1603) אריה אדום מזדקף, בעל לשון וציפורניים כחולים, מוקף במסגרת כפולה אדומה, של פרחי אירוס
 תומכים:   (טרום 1603) שני חדי קרן זקופים, מוכספים, שיער, קרן ופרסות בזהב, מוכתרים בכתר סקוטלנד, רתוקים בשלשלאות זהב, הדקסטרי אוחד בדגל סקוטלנד והסניסטרי אוחז בנס המלכותי של סקוטלנד
 חלקה:  כר דשא עליו מספר דרדרים
 אלמנטים נוספים:  סביב המגן כרוך קולר מסדר הדרדר
 פרטים נוספים
 מסדרי אבירות:  המסדר העתיק ביותר והנאצל ביותר של הדרדר.   ומוטו המסדר:  לטינית: Nemo me impune lacessit    (איש אינו מתגרה בי מבלי להיענש)
 גרסאות קודמות:  ראו למטה
 
סמל סקוטלנד או שלט האצולה המלכותי של סקוטלנד שימש מאות שנים כסמלם הרשמי של מלכי סקוטלנד בפרט ושל ממלכת סקוטלנד בכלל עד חוקי האיחוד של 1707 אשר איחדו בין הממלכה לבין שכנתה מדרום, ממלכת אנגליה. בלאזון שלט האצולה שונה לאחר איחוד הכתרים של שנת 1603 ושוב לאחר חוקי האיחוד של 1707 עד אשר הפך לצורתו כיום כסמל הממלכה המאוחדת אשר בשימוש בסקוטלנד.
עיצובו של שלט האצולה > המגן

על המגן מופיע האריה האדום של מלך הסקוטים בתנוחת הזדקפות (rampant), לאריה לשון וטפרים כחולים על רקע זהב ומוקף במסגרת מלכותית פרחונית כפולה (פרחי האירוס מופיעים לסירוגין פנימה והחוצה מהמסגרת). בכמה מקרים תואר האריה אף כמוכתר בכתר מלכותי כמו האריה בסמלה של נורווגיה. סביב המגן מופיע הקולר של המסדר העתיק ביותר והנאצל ביותר של הדרדר, זר של דרדרים. השלט המקורי היה בשימושו של המלך ויליאם הראשון במאה ה-12. רישום בקולג' השלטים בלונדון מתארים את השלט של מלך הסקוטים כ:
Or, a lion rampant within a double tressure flory counter-flory Gules.
עיצובו של שלט האצולה > הקסדה והציצה

מעל המגן מופיעה הקסדה בעלת מסיכת פנים מלאה של שישה פסים. על הקסדה מונח כתר סקוטלנד ומחובר אליה מעטה של זהב ופרוות סמור. על הכתר יושב אריה אדום (גם הוא עם לשון וטפרים בכחול) יושב כאשר פניו לחזית ומחזיק בתכשיטי הכתר של סקוטלנד שרביט סקוטלנד וחרב המדינה, ומוכתר גם הוא בכתר סקוטלנד. בכמה גרסאות מוקדמות מופיע האריה אשר בציצה ללא השרביט והחרב מונפת בזווית ועובר מאחורי ראשו המוכתר.
עיצובו של שלט האצולה > סלוגן

מעל הציצה מופיע הסלוגן "להגנתי אלוהים הוא מגיני" (סקוטית: In My Defens God Me Defend). הוא הופיע תמיד בקיצור כ-"In My Defens" או כ-"In Defens" בפשטות ותמיד מעל הציצה בהתאם למסורת ההרלדיקה הסקוטית.
עיצובו של שלט האצולה > התומכים

התומכים הם זוג חדי קרן זקופים, מוכתרים בכתר סקוטלנד וכבולים בשלשלאות. התומך הדקסטרי אוחז ברומח עליו מונף הנס המלכותי והסיניסטרי אוחז ברומח עליו מונף דגלה הלאומי של סקוטלנד. גרסאות ישנות מציגות את התומכים ללא הכתרים אך תמיד כבולים (שכן חד קרן חופשי נחשב כחיה מסוכנת).
עיצובו של שלט האצולה > החלקה

שני חדי הקרן עומדים על חלקת דשא עליו מפוזרים דרדרים, הפרח הלאומי של סקוטלנד מאז תקופת שלטונו של המלך אלכסנדר השלישי (1249–1286). בגרסאות מאוחרות של הסמל מופיע על קלף כחול המונח על החלקה מוטו מסדר הדרדר "איש אינו מתגרה בי מבלי להיענש" (לטינית: Nemo me impune lacessit).
היסטוריה > השילוב עם סמל ממלכת צרפת

לאחר חתונתה של מרי, מלכת הסקוטים עם פרנסואה, דופן צרפת ב-1558, שלט האצולה של מרי שולב יחד עם שלטו של יורש העצר על מנת לציין את נישואיהם. שלטו של פרנסואה חולק לרבעים עם סמל סקוטלנד על מנת לסמל את מעמדו כמלך הבעל של סקוטלנד. כאשר פרנסואה עלה על כס צרפת, בשנת 1559 כפרנסואה השני, מלך צרפת שונה השלט בשנית על מנת לציין את מעמדו החדש כמלך צרפת ושלטה של מרי שונה גם כן על מנת לציין את מעמדה כמלכה הרעיה של צרפת.
לאחר מותו של פרנסואה בשנת 1560, מרי הוסיפה להשתמש בשלט אשר שילב את סקוטלנד וצרפת יחדיו (עם שינוי קל בשלט אשר שיקף את השינוי במעמד שלה ממלכה רעיה למלכה אלמנה) עד נישואיה להנרי סטיוארט, לורד דרנלי ב-1565. בעקבות חתונתה הזו שונה שוב השלט לבלאסון הראשוני טרם נישואיה לפרנסואה.
היסטוריה > השילוב עם סמלי ממלכת אנגליה וממלכת אירלנד - איחוד הכתרים

עם מותה של אליזבת הראשונה, מלכת אנגליה, ירש ג'יימס השישי מלך הסקוטים את כתר ממלכת אנגליה וממלכת אירלנד (אשר היו תחת אוניה פרסונלית) והפך להיות המלך ג'יימס הראשון מלך אנגליה ואירלנד בעודו נשאר ג'יימס הראשון בסקוטלנד. סמל ממלכת סקוטלנד חולק לרבעים עם סמל האצולה המלכותי של אנגליה וסמל ממלכת אירלנד הוסף גם הוא כריבוע לשלט. באותו הזמן למלך אנגליה הייתה תביעה ישנה לכתר הצרפתי ועל כן סמל אנגליה היה אף הוא מחולק לריבועים יחד עם סמל ממלכת צרפת. ג'יימס השתמש בגרסה שונה של שלט האצולה שלו בסקוטלנד והפרוטוקול המלכותי הזה המשיך גם לאחר חוקי האיחוד של שנת 1707. (כיום, שלט האצולה של הממלכה המאוחדת בסקוטלנד שונה מהסמל אשר בשימוש מחוצה לה).
במהלך תקופת שלטונו של צ'ארלס השני צורף לשלט האצולה המלכותי של סקוטלנד המוטו הלטיני של מסדר האבירות הגבוה של סקוטלנד, המסדר העתיק ביותר והנאצל ביותר של הדרדר: "Nemo me impune lacessit" (איש אינו לועג לי מבלי להענש) על קלף כחול על החלקה (טרם לכך רק הקולר של מסדר הדרדר הוסף לשלט). התוספת של המוטו לשלט באה להשוות את התוספת של המוטו של מסדר הבירית למוטו הקיים על שלט האצולה של הממלכה המאוחדת מחוץ לסקוטלנד וכך על שני השלטים הופיעו שני משפטי מוטו, האחד של הממלכה המתאימה מתוך הממלכה המאוחדת והשני של מסדר האבירות של אותה הממלכה.
מאז עליתם של שושלת בית סטוארט לכס השלטון, הוסף לשלט האצולה גם סמל ממלכת אירלנד ברביע השלישי, הסמל כלל נבל זהב על רקע כחול. עיצובו של הנבל גם הוא שונה מעט מאז.
היסטוריה > השינויים בשלט לאורך השנים

| השינויים בשלט לאורך השנים> השלט | השינויים בשלט לאורך השנים> שנים | השינויים בשלט לאורך השנים> פרטים |
| --- | --- | --- |
|  | המאה ה-12 - 1558 | אריה אדום תוקפני, על רקע צהוב עם מסגרת כפולה פרחונית מלכותית, בשימוש לראשונה בידי ויליאם הראשון, מלך סקוטלנד ולאחר מכן בידי יורשיו עד אשר הפך ליצוגה ההרלדי של ממלכת סקוטלנד. |
|  | 1558–1559 | שלט האצולה של מרי הראשונה, מלכת הסקוטים מחולק בניצב עם שלט האצולה של יורש העצר הצרפתי פרנסואה, המלך המלווה של סקוטלנד. |
|  | 1559–1560 | שלט האצולה של מרי הראשונה, מלכת הסקוטים, המלכה הרעיה של צרפת |
|  | 1560–1565 | שלט האצולה של מרי הראשונה, מלכת הסקוטים, המלכה האלמנה של צרפת |
|  | 1565–1603 | בעקבות נישואיה (השניים) להנרי סטיוארט, לורד דרנלי ב-1565 מרי השמיטה את סמל ממלכת צרפת והשיבה את סמלה המקורי של סקוטלנד. ג'יימס השישי היה המונרך האחרון להשתמש בסמל סטוקלנד טרם איחוד הכתרים של שנת 1603. |
|  | 1603–1649 | ג'יימס השישי, מלך הסקוטים יורש את כתר אנגליה ואירלנד בשנת 1603 (איחוד הכתרים) ומחלק את שלטו לריבועים יחד עם שלט האצולה של סקוטלנד. סמל אירלנד גם הוא מוסף על מנת לציין גם את ממלכת אירלנד. |
|  |  | להמשך השינויים לאורך השנים ראו סמל הממלכה המאוחדת |
השימוש כיום

הנס המלכותי של סקוטלנד הידוע גם בשם האריה התוקפני הוא כרזה של השלט העתיק. הוא מונף מעל המגורים המלכותיים כאשר המלך אינו במשכן. כמו כן הנס משמש את השר הראשון, הלורד הגבוה הממונה על האספה הכללית של כנסיית סקוטלנד, הלורד ליון, הלורד לוטננט, והרגימנט המלכותי של סקוטלנד.
הנס משמש גם (באופן לא רשמי) כדגלה הלאומי השני של סקוטלנד ונראה בדרך כלל באירועי ספורט אשר בהם מעורבות קבוצות לאומיות סקוטיות (האריה האדום על מגן של זהב מופיע גם על סמל התאחדות הכדורגל הסקוטית והנבחרת הלאומית הסקוטית בכדורגל)
שלט האצולה המלכותי של הממלכה המאוחדת לשימוש בסקוטלנד המודרני מראה את האריה של סקוטלנד ברביעים הראשון והרביעי של המגן, בעוד אלו של אנגליה בשני והנבל האירי ברביע השלישי (סידור זה היה בתוקף מאז איחוד הכתרים). החד-קרן אשר הופיע לשמאלו של המגן מוחלף באריה האנגלי המוכתר בכתר האימפריה ומחזיק ברומח עליו מונף דגל אנגליה (דגל סקוטלנד מחליף את הנס המלכותי אשר אותו החזיק החד-קרן הימני של המגן. המוטו הסקוטי "In Defens" מופיע מעל הציצה כפי שמופיע בשלט המקורי והמוטו הלטיני של מסדר הדרדר "Nemo me impune lacessit" מופיע גם הוא כתוב על קלף כחול המונך על החלקה.
הנס המלכותי של שלט האצולה המלכותי הנוכחי מונף מעל מגוריה הרשמיים של המלכה (טירת בלמורל וארמון הולירוד), על מכוניתה של המלכה בנסיעות רשמיות או על מטוסה (בחנייה על הקרקע). ניתן להניפו גם על כל בניין (רשמי או פרטי) במהלך ביקורה של המלכה. כאשר במלכה נוכחת בדיוני הפרלמנט הסקוטי באדינבורו, הנס המלכותי של הממלכה המאוחדת מונף גם הוא על בניין הפרלמנט הסקוטי.
השימוש בשלטים אחרים

שלט האצולה המלכותי של קנדה תואם לשלט האצולה של הממלכה המאוחדת בכך בשניהם הרביע השני מוקדש לאריה הסקוטי כמו גם החד-קרן אשר משמש כתומך הסיניסטרי של השלט. הסמל הקנדי שואב מהסמל הסקוטי גם את הרמחים אותם מחזיקים התומכים עליהם מונפים דגלים או ניסים.
הן הסמל והן הדגל של הפרובינציה הקנדית נובה סקוטיה מציגים אלמנטים השאובים משלט האצולה הסקוטי. אך שלא כמו הסמל הקנדי בסמל הפרובינציה מצויר החד-קרן חובש כתר מלכותי לראשו. ובצד הדסטרי בנוסח הסקוטי. בסמל מוצג מגם בצבעים הופכיים לצבעי דגל סקוטלנד ועליו משובץ מגן שלט האצולה המלכותי של סקוטלנד והמוטו הלטיני "Munit haec et altera vincit" (יד אחת מגינה והאחרת כובשת) מופיע גם הוא בנוסח ההרלדיקה הסקוטית מעל השלט ולא מתחתיו (גם סמל ודגל המשנה למושל של נובה סקוטיה מציגים את סמל האריה).
על נסו המלכותי של דוכס רות'סיי מצוירים ברביעים הראשון והרביעי מיצגים את הסטוארט הגדול של סקוטלנד ואילו השני והשלישי את לורד האיים. במרכזו של הנס מופיע סמל יורש העצר של מלך סקוטלנד - המגן מתוך שלט האצולה ועליו פס שחור עם שלוש תגיות.
ראו גם

שלט האצולה המלכותי של הממלכה המאוחדת
דגל סקוטלנד
הנס המלכותי של סקוטלנד
הנס המלכותי של הממלכה המאוחדת
תכשיטי הכתר של סקוטלנד
הערות שוליים

↑  Heraldic Sculptor| Accessed 29 April 2008
| סמלי הממלכה המאוחדת |
| --- | --- | --- |
| סמל הממלכה | סמל הממלכה המאוחדת |  |
| אומות הבית | אנגליה • סקוטלנד • ויילס •צפון אירלנד |  |
| נסיכויות כתר | האי מאן • ג'רזי • גרנזי • אולדרני • סרק • הרם |  |
| הטריטוריות שמעבר לים | גיברלטר • סנט הלנה • טריסטן דה קונה •  איי ג'ורג'יה הדרומית ואיי סנדוויץ' הדרומיים • איי פוקלנד • ברמודה • איי הבתולה הבריטיים • איי טרקס וקייקוס • מונטסראט • איי קיימן • אנגווילה • פיטקרן • הטריטוריה הבריטית באוקיינוס ההודי •הטריטוריה הבריטית באנטארקטיקה |  |
סמל ממלכת צרפת משולב עם סמל ממלכת סקוטלנד.
סמל ממלכת אנגליה מחולק לריבועים עם סמל ממלכת צרפת
סמל ממלכת אירלנד
הנס המלכותי של סקוטלנד
הנס המלכותי של הממלכה המאוחדת לשימוש בסקוטלנד
שלט האצולה המלכותי של קנדה
סמל הפרובינציה הקנדית של נובה סקוטיה
דרבי זניט

דרבי זניט (ברוסית: Зенитовское дерби) הוא הכינוי הנפוץ ליריבות הכדורעף בין שני מועדוני "זניט" של סנקט פטרבורג וקאזאן. הדרבי מתייחס ליריבות הקיימת בין מועדוני הכדורעף זניט קאזאן הטטארית וזניט סנקט פטרבורג והיא אחת היריבויות המתוחות בענף הכדורעף ברוסיה.
השוואה

| עונה | זניט סנקט פטרבורג | זניט סנקט פטרבורג | זניט קאזאן | זניט קאזאן |
| --- | --- | --- | --- | --- |

|  | ליגה | מיקום | ליגה | מיקום |
| 2017/18 | ליגתהעל |  | ליגתהעל |  |
| 2018/19 | ליגתהעל |  | ליגתהעל |  |
| 2019/20 | ליגתהעל | 5 | ליגתהעל |  |
| 2020/21 | ליגתהעל |  | ליגתהעל | 5 |
| 2021/22 | ליגתהעל | 4 | ליגתהעל |  |
| 2022/23 | ליגתהעל | 4 | ליגתהעל |  |
| 2023/24 | ליגתהעל | 7 | ליגתהעל |  |
השוואה > תארים והישגים

פרק זה טעון עדכון. אנא תרמו לוויקיפדיה .
|  | זניט סנקט פטרבורג | זניט קאזאן |
| --- | --- | --- |
| הטורניר לזכר פלאטונוב | אלופה: 2017, 2018, 2019, 2020 | אלופה: 2014 |
| אליפות רוסיה | מקום 2: 2017/18, 2020/2021 | אלופה: 2006/07, 2008/09, 2009/10, 2010/11, 2011/12, 2013/14, 2014/15, 2015/16, 2016/17, 2017/18 |
| גביע רוסיה | גמר 2017/18, 2018/19, 2019/20 | מחזיקת הגביע: 2004, 2007, 2009, 2014, 2015, 2016, 2017, 2018, 2019 |
| הסופר קאפ הרוסי | גמר 2018, 2021 | מחזיקת הסופרקאפ: 2010, 2011, 2012, 2015, 2016, 2017, 2018 |
| מפעלים אירופיים | גמר גביע CEV בעונת 2020/21, רבע גמר ליגת האלופות בעונת 2018/19 | אלופת ליגת האלופות 2007/08, 2011/12, 2014/15, 2015/16, 2016/17, 2017/18, אלופת העולם למועדונים 2017 |
השוואה > השוואת תארים

|  | זניט קאזאן | זניט סנקט פטרבורג |
| --- | --- | --- |
| הטורניר לזכר פלאטונוב | 1 | 4 |
| אליפות רוסיה | 10 | 0 |
| גביע רוסיה | 9 | 0 |
| הסופרקאפ הרוסי | 3 | 0 |
| ליגת האלופות | 6 | 0 |
גביע CEV: 0
| סך הכל | 29 | 4 |